Oliveca manako

La oliveca manakoOrnitologia taksonomio. () estas birdospecio el la familio de pipredoj. Ĝi havas 2 subspeciojn troviĝantajn en norda Sudameriko.

Taksonomio
Laŭ AviListAviList v2025, konsultita la 5-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Xenopipo Cabanis, JL, 1847
Xenopipo uniformis (Salvin, O; Godman, FD, 1884) - oliveca manako
Xenopipo uniformis duidae (Chapman, FM, 1929)
Xenopipo uniformis uniformis (Salvin, O; Godman, FD, 1884)

Etimologio
La scienca genra nomo Xenopipo estas kunmetaĵo de 2 antikvaj grekaj vortoj, ξένος (ksenos = "fremda" aŭ "stranga"), kaj πιπώ (pipo) kiu estas sinonimo de πίπρα (pipra = "eta birdo") per kiu estis konstruita la nomo de la familio pipredoj. Tiu vorto do aludas ke tiu genro havas plurajn morfologiajn kaj kondutajn diferencojn rilate al la tipaj pipredojBirds of the World, Olive Manakin..

La specia epiteto uniformis estas latina vorto signifanta "simpla", "unuforma", pro la unuforma olivkolora plumaro de ambaŭ seksoj de tiu specio.

Aspekto
La oliveca manako estas 13 ĝis 13,5 cm longa kaj pezas 16,5 ĝis 21 g. Nekutime por manako, ambaŭ seksoj havas la saman plumaron. La specio ankaŭ havas pli longajn flugilojn kaj voston rilate al sia grandeco ol multaj aliaj manakoj. Plenkreskuloj de la nomiga subspecio havas malhele olivkolorajn suprajn partojn. Iliaj gorĝo kaj subaj partoj estas iomete pli palaj oliveckoloraj kaj ilia ventro havas flavecan nuancon. Subspecio X. u. duidae estas iomete pli malgranda kaj pli hela ol la nomiga. Ambaŭ subspecioj havas malhelajn irisojn, bekon, krurojn kaj piedojn. Snow, D. (2020). Olive Manakin (Xenopipo uniformis), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 13an de Oktobro, 2025 

Disvastiĝo kaj habitato
La oliveca manako troviĝas en sudcentra kaj sudeosta Venezuelo, apuda norda Brazilo, kaj uesta Gujano. Ĝi vivas en malnovaj montarbaroj kaj humidaj arbaroj, je 800–2100 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko